**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO DALYVAUTI PROJEKTE „ŠILUTĖS MIESTO LIETUVININKŲ, TILŽĖS GATVIŲ EISMO SAUGOS GERINIMAS IR P. jakšto, H. Zudermano, Knygnešių, M. JANKAUS, LAUKO, MIŠKO GATVIŲ REKONSTRAVIMAS“**

2019 m. spalio d. Nr. T1-

Šilutė

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 30 punktu ir Lietuvos Respublikos susisiekimo ministro 2016 m. balandžio 25 d. įsakymu Nr. 3-140 (1.5E) „Dėl 2014-2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 06.2.1-TID-R-511 priemonės „Vietinių kelių vystymas“ projektų finansavimo sąlygų aprašo Nr. 1 patvirtinimo“, Šilutės rajono savivaldybės taryba

n u s p r e n d ž i a:

 1. Pritarti dalyvavimui projekte „Šilutės miesto Lietuvininkų, Tilžės gatvių eismo saugos gerinimas ir P. Jakšto, H. Zudermano, Knygnešių, M. Jankaus, Lauko, Miško gatvių rekonstravimas“.

 2. Įsipareigoti, kad projektas bus įgyvendintas savarankiškai ir prisidėti prie projekto finansavimo iš Savivaldybės biudžeto ne mažiau kaip 20 proc. visų tinkamų finansuoti projekto išlaidų bei užtikrinti netinkamų finansuoti, tačiau šiam projektui įgyvendinti būtinų išlaidų padengimą ir tinkamų finansuoti išlaidų dalį, kurių nepadengia projektui skiriama parama.

 3. Patvirtinti, kad projekte numatytos išlaidos nebuvo, nėra ir nebus finansuojamos iš kitų ES fondų ir kitų viešųjų lėšų.

 4. Užtikrinti projekto tęstinumą 5 metus po projekto įgyvendinimo pabaigos.

 5. Įgalioti Administracijos direktorių, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją pasirašyti visus su projektu susijusius dokumentus.

6. Pripažinti netekusiu galios Šilutės r. savivaldybės tarybos 2017 m. gruodžio 21 d. sprendimą „Dėl pritarimo dalyvauti projekte Šilutės miesto Lietuvininkų, Tilžės, K. Kalinausko, M. Jankaus, Lauko, Miško gatvių rekonstravimas“ Nr. T1-391.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Šilutės rajono savivaldybės visuomeninei administracinių ginčų komisijai (Dariaus ir Girėno g. 1, Šilutė) arba Klaipėdos apygardos administraciniam teismui (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

|  |  |  |  |  |  |  |
| --- | --- | --- | --- | --- | --- | --- |
| Virgilijus Pozingis2019-10-  |  | DaliaRudienė2019-10-22 | Asta Jagelavičienė2019-10-21 | Mindaugas Oželis 2019-10-21  | Arvydas Vita Bielskis Stulgienė 2019-10-21 2019-10-21 |  |
| Parengė Indrė Peteraitytė-Nausėdienė 2019-10-21 |  |  |  |  |  |

**ŠILUTĖS RAJONO SAVIVALDYBĖS ADMINISTRACIJOS**

**PLANAVIMO IR PLĖTROS SKYRIUS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO „ŠILUTĖS MIESTO LIETUVININKŲ, TILŽĖS GATVIŲ EISMO SAUGOS GERINIMAS IR P. Jakšto, H. Zudermano, knygnešių, M. JANKAUS, LAUKO, MIŠKO GATVIŲ REKONSTRAVIMAS“**

2019 m. spalio 21 d.

|  |
| --- |
| 1. **Parengto projekto tikslai ir uždaviniai:**

Savivaldybės tarybai pritarus dalyvavimui projekte „Šilutės miesto Lietuvininkų, Tilžės gatvių eismo saugos gerinimas ir P. Jakšto, H. Zudermano, Knygnešių, M. Jankaus, Lauko, Miško gatvių rekonstravimas“, Šilutės rajono savivaldybės administracija galės teikti projektinį pasiūlymą ir paraišką pagal 2014-2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ priemonę 06.2.1-TID-R-511 priemonę „Vietinių kelių vystymas“, kad būtų gautas finansavimas.Priemonės tikslas – plėtoti susisiekimą vietinės reikšmės keliais – gerinti šių kelių techninius parametrus ir diegti eismo saugos ir aplinkos apsaugos priemones.  |
| 1. **Kaip šiuo metu yra sureguliuoti projekte aptarti klausimai.**

 Lietuvos Respublikos susisiekimo ministro 2016 metų balandžio 25 d. įsakymu Nr.3-140 (1.5E) buvo patvirtintas priemonės 06.2.1-TID-R-511 „Vietinių kelių vystymas“ projektų finansavimo sąlygų aprašas (toliau – Aprašas). Pagal Aprašą remiamos šios veiklos: 12.1. Eismo saugos ir aplinkos apsaugos priemonių diegimas vietinės reikšmės keliuose; 12.2. Vietinės reikšmės kelių transporto infrastruktūros vystymas, įgyvendinant regionų plėtros planus, savivaldybių strateginius veiklos planus ir integruotas teritorijų vystymo programas.Investicijų projekte planuojama vykdyti Aprašo 12.1 ir 12.2 papunktyje numatytas veiklas. Lietuvininkų ir Tilžės gatvėse planuojama įrengti dvi eismo saugos gerinančias priemones t. y. planuojama rekonstruoti pėsčiųjų ir dviračių takus („Įdiegtos saugų eismą gerinančios ir aplinkosaugos priemonės“, kodas P.S.342 – 2 vnt.), o vietinės reikšmės gatvėse - o vietinės reikšmės gatvėse P. Jakšto, H. Zudermano, Knygnešių, M. Jankaus, Lauko, Miško - planuojama vystyti Šilutės miesto vietinių kelių transporto infrastruktūrą („Bendras rekonstruotų arba atnaujintų kelių ilgis“, kodas P.B.214 – 1,629 km).  |
| 1. **Kokių pozityvių rezultatų laukiama.**

 Projekto įgyvendinimas prisidės prie eismo sąlygų pagerinimo, bus sutaupomas gyventojų sugaištas kelionės automobilių keliais laikas. |
| 1. **Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.**

Nenumatoma. |
| 1. **Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.**

Aktų keisti ar panaikinti nenumatoma. |
| 1. **Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles*.***

Antikorupcinis vertinimas nereikalingas. |
| 1. **Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**

Projektui „Šilutės miesto Lietuvininkų, Tilžės gatvių eismo saugos gerinimas ir P. Jakšto, H. Zudermano, Knygnešių, M. Jankaus, Lauko, Miško gatvių rekonstravimas“ įgyvendinti pagal Klaipėdos regiono sudarytą sąrašą numatyta 3 374 651,91 Eur suma, iš jų 1365297,00 Eur ES lėšos, 2 009 354,91 Eur Šilutės rajono savivaldybės administracijos prisidėjimo dalis (iš jų pareiškėjas gali prisidėti ne daugiau kaip 7,5 proc. visų tinkamų finansuoti projekto išlaidų Kelių priežiūros ir plėtros programos lėšomis, kurios skiriamos savivaldybės vietinės reikšmės keliams (gatvėms) tiesti, taisyti (remontuoti), prižiūrėti ir saugaus eismo sąlygoms užtikrinti). |
| 1. **Projekto autorius ar autorių grupė.**

 Planavimo ir plėtros skyriaus vyriausioji specialistė Indrė Peteraitytė-Nausėdienė  |
| 1. **Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**

„Šilutės miesto Lietuvininkų, Tilžės gatvių eismo saugos gerinimas ir P Jakšto, H. Zudermano, Knygnešių, M. Jankaus, Lauko, Miško gatvių rekonstravimas“ |
| 1. **Kiti, autorių nuomone, reikalingi pagrindimai ir paaiškinimai.**

 Nėra.  |

Planavimo ir plėtros skyriaus vyriausioji specialistė Indrė Peteraitytė-Nausėdienė